Държавен вестник, бр. 110, 2020 г., стр. 105

БРОЙ  110	
Д Ъ Р Ж А В Е Н  В Е С Т Н И К 	
СТР.  105  
 
На основание чл. 162 от ЗКПО за последния данъчен период на лицата, прекратени с ликвидация или с 
обявяване в несъстоятелност или при прекратяване на дейността на място на стопанска дейност, или при прекратяване 
на неперсонифицирано дружество или осигурителна каса, се подава декларация в 30-дневен срок от датата на 
заличаване на данъчно задълженото лице. В този случай на ред 3 от Част І на образец 1010 се отбелязва чл. 162.  
 
Декларацията за дължимия данък за последния данъчен период се подава от представляващия данъчно 
задълженото лице през този период – ликвидатор, синдик, представляващия мястото на стопанска дейност, 
неперсонифицирано дружество или осигурителна каса. Данните за това лице се попълват на ред 11 от Част IІ на 
образец 1010.  
 
Когато датата на заличаването при ликвидацията или несъстоятелността или прекратяването на дейността на 
място на стопанска дейност, или прекратяването на неперсонифицирано дружество или осигурителна каса е преди 30 
юни и годишната данъчна декларация за предходната година не е подадена, тя се подава в 30-дневен срок от датата 
на заличаване, съответно  датата на прекратяване на дейността на място на стопанска дейност или на прекратяване на 
неперсонифицирано дружество или осигурителна каса, когато посоченият 30-дневен срок изтича преди 30 юни, в т.ч. и 
в случаите, когато този срок изтича преди 1 март. 
 
Печалби и доходи от източници в чужбина 
 Когато не се прилагат разпоредбите на международен договор, данъчно задължените лица имат право на  
данъчен кредит съгласно ЗКПО за всеки подобен на корпоративния или наложен вместо него данък, платен в чужбина.  
 Когато не се прилагат разпоредбите на международен договор, данъчно задължените лица имат право на 
данъчен кредит съгласно ЗКПО за данъка, наложен в чужбина, върху брутния размер на доходите от дивиденти, лихви, 
авторски и лицензионни възнаграждения, възнаграждения за технически услуги и наеми, произхождащи от 
чуждестранни източници. 
 Размерът на данъчния кредит се определя за всяка държава поотделно и се ограничава до размера на 
българския данък върху тези печалби и доходи. 
 При определяне на данъчната си печалба и/или на дължимия корпоративен данък, местните за България 
юридически лица имат право да ползват метод за избягване на двойното данъчно облагане, предвиден във влязла в 
сила Спогодба за избягване на двойното данъчно облагане (СИДДО). 
 Данъчно задължените лица, ползващи данъчен кредит по реда на ЗКПО или СИДДО, заедно с настоящата 
декларация представят доказателства за размера на внесените в чужбина данъци. Това изискване не се прилага за 
печалби/доходи от източници в чужбина, по отношение на които в СИДДО е предвиден метод за избягване на двойното 
данъчно облагане „освобождаване с прогресия”. 
 
Попълване на декларацията 
Декларацията се попълва в лева и стотинки до втория десетичен знак. 
 
Правила за попълване на отделни части на декларацията 
ОБРАЗЕЦ 1010, Част IІI: 
 На ред 1 като основна се посочва дейността, извършвана от предприятието, която има най-голям относителен 
дял в приходите от продажби.  Кодът и наименованието са според Класификация на икономическите дейности – КИД-
2008 (4-ти знак), която е на разположение в териториалните поделения на НАП. В интернет страниците на НАП – 
www.nap.bg и НСИ -  www.nsi.bg  могат да се намерят и указания за използването на КИД-2008. Попълненият тук код 
може да се различава от кода, който се попълва/ползва в някои от декларациите за социално и здравно осигуряване. 
Причината за разликата е, че в тях се ползва различен критерий за определяне на основната икономическа дейност, а 
именно – дейността, в която са заети най-много лица, работещи по трудово правоотношение. 
 При дадени положителни отговори на ред 4 или ред 5, следва да попълните съответните части на 
декларацията, както и приложение № 1. Приложение № 1 не се попълва, когато се ползва намаление на счетоводния 
финансов резултат по реда на чл. 177 от ЗКПО. 
ОБРАЗЕЦ 1010, Част V: 
 На редове 1 и 2 от част V юридическите лица с нестопанска цел попълват данните от съставения съгласно 
изискванията на СС 1 - Представяне на финансови отчети, отчет за приходите и разходите за стопанската им дейност, 
който се съставя в съответствие с разпоредбите на т. 8.2. от СС 9 - Представяне на финансовите отчети на 
предприятия с нестопанска цел. 
 На редове 4 и 5 се посочват счетоводните приходи, съответно разходи, които  се изключват при определяне на 
счетоводния финансов резултат за данъчно преобразуване, както следва: приходи/разходи от дейности, подлежащи на 
облагане с алтернативен данък или с данък върху таксиметров превоз на пътници по реда на Закона за местните 
данъци и такси; приходи/разходи от дейности, освободени от облагане по силата на закон или международен договор, с 
изключение на тези, за които се прилага „освобождаване с прогресия“; други приходи/разходи, които се изключват при 
определяне на счетоводния финансов резултат за данъчно преобразуване. 
 
ОБРАЗЕЦ 1010, Част VІ: 
 Ред 1 се попълва, когато лицата са свързани към момента на признаване (начисляване) на прихода съгласно 
счетоводното законодателство.  
 Ред 2 се попълва, когато лицата са свързани към момента на признаване (начисляване) на разхода съгласно 
счетоводното законодателство.  
 Ред 3 се попълва, когато лицата са свързани към 31 декември на съответната година. На този ред се посочва 
салдото (остатъка) на всички вземания (по  смисъла на счетоводното законодателство) от свързани лица. 
 Ред 4 се попълва, когато лицата са свързани към 31 декември на съответната година. На този ред се посочва 
салдото (остатъка) на всички задължения (по  смисъла на счетоводното законодателство) към свързани лица. 
9638